
PROIECT DE HOTĂRÂRE

privind acordarea avizului pentru modificarea Actului constitutiv al operatorului 

al APASERV Satu Mare S.A.

Adunarea Generală a Asociaților, întrunită în ședința din data de ............2025,
având în vedere.

· Raportul de specialitate al APASERV SATU MARE S.A. nr.27178  /27.11.2025

· Prevederile art. 27 alin. (3) din Legea serviciilor comunitare de utilităţi publice nr. 51/2006, republicată, cu modificările şi completările ulterioare,
· Prevederile art. 2, punctul 3, lit. b) și lit.c), ale art. 28 alin. (2) , art. 34 alin.(1), alin. (2^1) din  Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice aprobată prin Legea nr. 111/2016, cu modificările și completările ulterioare; 

· în aplicarea prevederilor art. 28 alin. 2^ 1 din Legea serviciilor comunitare de utilităţi publice nr. 51/2006, republicată, cu modificările și completările ulterioare coroborat cu prevederile art. 22 alin (1) din Legea serviciului de alimentare cu apă şi de canalizare nr. 241/2006, republicată, cu modificările și completările ulterioare în vederea exercitării de către Asociaţie a controlului direct şi a influenţei dominante asupra deciziilor strategice şi/sau semnificative ale Operatorului,

· luând în considerare prevederile art. 17 alin. (2) lit a) Operatorul, punct 3:„Asociaţia va fi 
consultată cu privire la propunerile de modificare a actului constitutiv al Operatorului, înainte de aprobarea acestora. Autorităţile deliberative ale Asociaţilor care sunt în acelaşi timp şi acţionari/asociaţi ai Operatorului vor respecta avizul Asociaţiei.”

în temeiul art.16 alin. (4)  coroborat cu prevederile art. 17 alin. (2) punctul 4 lit. h din Statutul Asociaţiei,

HOTĂRĂŞTE:
Art.1. Se acordă avizul conform al Asociaţiei asupra propunerii de modificare a Actului  constitutiv al  Apaserv Satu Mare S.A, astfel:

”ARTICOLUL 23
Administrarea Societății. Organizarea Consiliului de Administrație 

1.Societatea este administrată de un Consiliu de Administraţie format dintr-un număr de cinci Administratori, persoane fizice sau juridice, cu experienţă în activitatea de administrare/ management a/al unor întreprinderi publice profitabile sau a/al unor societăţilor profitabile din domeniul de activitate al societății. Cel puţin unul dintre membrii consiliului de administraţie trebuie să aibă studii economice şi să fie autorizati ca auditor financiar și să fie înregistrati în Registrul public electronic de către autoritatea competentă din România, din alt stat membru, din Spațiul Economic European sau din Elveția sau să dețină experiență de cel puțin 3 ani în audit statutar dobândită prin participarea la misiuni de audit statutar în România sau în cadrul comitetelor de audit formate la nivelul consiliilor de administrație/supraveghere ale unor societăți/entități de interes public, dovedită cu documente justificative.

ARTICOLUL 26 Organizarea Comitetului de nominalizare și remunerare, Comitetului de audit, Comitetului de gestionare a riscurilor

26.1. Comitetul de nominalizare și remunerare

Comitetul de nominalizare şi remunerare formulează propuneri pentru funcţiile de administratori, elaborează şi propune consiliului de administraţie procedura de selecţie a candidaţilor pentru funcţiile de director şi pentru alte funcţii de conducere, recomandă consiliului de administraţie candidaţi pentru funcţiile enumerate, formulează propuneri privind remunerarea directorilor şi a altor funcţii de conducere.

26.2. Comitetul de audit

    (1) Comitet de audit trebuie să fie compus din membrii neexecutivi ai organului de administraţie cu respectarea legislaţiei în vigoare. Cel puţin un membru al comitetului de audit este independent şi are competenţă în contabilitate şi/sau audit.

    (2) Fără a aduce atingere responsabilităţii membrilor organelor de administraţie și de conducere comitetul de audit are următoarele atribuţii:

    a) monitorizează procesul de raportare financiară;

    b) monitorizează eficacitatea sistemelor de control intern, de audit intern, după caz, şi de management al riscurilor din cadrul societăţii;

    c) monitorizează auditul statutar al situaţiilor financiare anuale şi al situaţiilor financiare anuale consolidate;

    d) verifică şi monitorizează independenţa auditorului statutar sau a firmei de audit şi, în special, prestarea de servicii suplimentare entităţii auditate.

    (3) În cazul entităţilor de interes public, propunerea venită din partea organului de administraţie privind numirea unui auditor statutar sau a unei firme de audit se bazează pe o recomandare a comitetului de audit.

26.3.Comitetul de gestionare a riscurilor asigură concordanţa activităţilor de control cu riscurile generate de activităţile şi procesele care fac obiectul controlului, identifică, analizează, evaluează, monitorizează şi raportează riscurile identificate, planul de măsuri de atenuare sau anticipare a acestora, alte măsuri luate de conducerea executivă. De asemenea, este responsabil cu măsurarea solvabilităţii întreprinderii publice, prin raportare la atribuţiile şi obligaţiile uzuale ale acesteia, şi informează sau, după caz, face propuneri consiliului de administraţie, respectiv consiliului de supraveghere.

    
26.4. Deciziile din cadrul comitetelor de nominalizare, de audit și de gestionare a riscurilor se vor adopta cu majoritate simplă.”
Art.2. Art.23 punct 17 din Actul constitutiv al Aapaserv Satu Mare S.A. se va completa 
cu numele membrilor Consiliului de Administrație pentru mandatul 2025-2029.
Art. 3. Prezenta hotărâre va modifica Actul Constitutiv al  Apaserv Satu Mare S.A.

Art. 4. Prezenta hotărâre se comunică cu membri Comisiei de selecție nominalizați în anexă, cu membri  Asociaţiei  de Dezvoltare Intercomunitară pentru servicii în sectorul de apă şi apă uzată din judeţul Satu Mare pentru îndeplinirea procedurii prevăzută la art. 21, alin. 2, din Statutul Asociaţiei şi cu Operatorului regional APASERV Satu Mare S.A.

Satu Mare, la___________/2025
PREŞEDINTE,                                                      SECRETAR DE ȘEDINȚĂ ,
                           Pataki Csaba

